druhá časť otázok:

1. Vymenuj aspoň tri vlastnosti Boha.
– svätý, všemohúci, milosrdný…
2. Čo je Sväté Písmo?
– zbierka kníh, ktoré boli napísané z vnuknutia Ducha Svätého.
3. Z ktorých častí sa skladá Sväté Písmo?
– Starý zákon a Nový zákon.
4. Kto je autorom Svätého Písma?
– Boh, ktorý použil pri písaní ľudských autorov, aby pod jeho priamym vplyvom a vedením napísali všetko to, čo chcel on.
5. O čom hovoria knihy Starého Zákona?
– v Starom Zákone je napísané, čo zjavoval Boh ľuďom od začiatku sveta až po narodenie Ježiša Krista.
6. O čom hovoria knihy Nového Zákona?
– v Novom Zákone sa hovorí o tom, čo nám Pán Ježiš zjavil a o pôsobení apoštolov.
7. Čo je modlitba?
– osobné stretnutie s Bohom, rozhovor s Bohom.
8. Prečo sa máme modliť?
– aby sme Pána Boha oslavovali, ďakovali mu, prosili, odprosovali.
9. Aké spôsoby modlitby poznáš?
– liturgická, strelná, rozjímavá, vlastnými slovami, spevom…
10. Čo je cieľom modlitby?
– môžeme Boha chváliť, prosiť, ďakovať a odprosovať.
11. Ako sa máme modliť?
– v Ježišovom mene, pozorne a nábožne, kajúcne a úctivo, vytrvalo, s čistým srdcom a s dôverou.
12. Aké sú podmienky pre dobrú modlitbu?
– vhodné miesto, čas, príprava, spoločenstvo…
13. Čo znamená veriť?
– hľadať a poznávať pravdu, dôverovať Bohu a vytvárať sním vzťah.
14. Prečo verím v Boha?
– osobná odpoveď.
15. Čo mi dáva viera?
– pokoj, radosť, správny smer, istotu.
16. Ako sa treba o vieru starať?
– vzdelávať sa, žiť podľa nej, prosiť o ňu – modliť sa.
17. Aké sú prekážky viery?
– pýcha, zmyselnosť, egoizmus, strach byť iný…
18. Čo posilňuje našu vieru?
– správny život, modlitba, časté pristupovanie ku sviatostiam, dobré spoločenstvo…
19. Prečo voláme Boha Stvoriteľ?
– lebo všetko od neho pochádza a jemu patrí.
20. Prečo Boh všetko stvoril?
– z lásky, aby ukázal svoju moc, slávu, krásu a dobrotu.
21. Aký svet stvoril Boh?
– veľmi dobrý.
22. Prečo Boh stvoril človeka?
– aby Boha poznal, miloval ho, slúžil mu a tak sa dostal do neba.